
Jegyző
Beszámoló

a 2012/2013. nevelési évről
Az óvoda családias, biztonságos, nyugodt légkörének megteremtéséről, a gondjainkra bízott gyermekek érzelmi biztonságáról, sokoldalú fejlesztéséről 39 főből álló gyermek- és hivatásszerető, jó szaktudású, kreatív alkalmazotti közösség gondoskodik.
  Óvodapedagógus, vezetővel együtt

21 fő egész állás, 2 fő 6 órás állás
  Dajka





11 fő

  Ételkiadó




  4 fő

  Óvodatitkár




  1 fő
Személyi változás
A központi óvodában egy óvónő a tanév kezdete óta táppénzen, ill. azóta szülési szabadságon van. Helyette a sápi óvodából jött át egy kolléganő. Az ő helyére szerződéssel egy főiskolai tanulmányait végző fiatal kolléga került. A szőlősi óvodában a nyáron nyugdíjba vonult óvónő helyett helybéli, fiatal óvónő kezdhette a tanévet.
Ősszel az egyik dajka is tartós táppénzre, majd szülési szabadságra ment, helyette egy dajkaképesítéssel rendelkező, fiatal szülőnket alkalmaztuk. 

Az eltelt idő igazolta mindhármuk esetében, hogy jó volt a választás, az új dolgozók jól beilleszkedtek közösségünkbe, a gyermekek és a szülők szeretik őket.

Óvodánk kihasználtsága
A négy épületben 245 férőhelyen októberben 286 gyermeket, május végén 297 gyermeket láttunk el.

	
	Kiscsoport
	Középső csoport
	Nagycsoport
	Vegyes csoport
	Összesen

	1.sz.óvoda
	27
	25
	29
	29
	110


	2.sz.óvoda
	24
	26
	26
	-
	76

	3.sz.óvoda
	25
	28
	28
	-
	81

	4.sz.óvoda
	-
	-
	-
	30
	30

	Mindösszesen:
	297


Ebben a tanévben a gyermekek körében meglepően nagy volt a fluktuáció.
Tankötelesek:
1.sz. óvoda


  Iskolaköteles:
45


  Óvodában marad:      7      (1 fő Nevelési Tanácsadó javaslatára, 1 fő Szakértői Bizottság    javaslatára, 5  fő óvodavezető + nevelőtestület véleménye alapján)
  Iskolába megy:
38
2.sz. óvoda

  Iskolaköteles:
30

  Óvodában marad:     10     (2 fő Nev.Tan.,  8 óvodavezető + nevelőtestület véleménye alapján)
  Iskolába megy:
20
3.sz. óvoda

  Iskolaköteles:
41
  Óvodában marad:    11      (1 fő Szakértői Bizottság javaslatára, 3 fő Nevelési Tanácsadó  javaslatára, 7 fő óvodavezető + nevelőtestület véleménye alapján)
  Iskolába megy:
30     (1 gyermek kisegítőbe megy)

  

4.sz. óvoda

  Iskolaköteles:
12
  Óvodában marad:       2      (1 fő Nevelési Tanácsadó javaslatára, 

          1 fő óvodavezető + nevelőtestület véleménye alapján)
  Iskolába megy:
10
Az óvodában maradó gyerekek nagy része nyári születésű gyermek, akik a Köznevelési tv. januári hatályba lépésével tankötelessé váltak. Közülük sokan még csak a középső csoportban voltak. Az óvodában maradásuk oka többnyire mentális, fizikai éretlenség, ill. a részképességek gyengesége. Velük mindegyik óvodánkban a fejlesztő pedagógus végzettségű óvónőink egyénileg foglalkoznak még egy évig.

Új jelentkezők száma a 2013/2014-es nevelési évre:  100
   1. sz. óvoda:
   40
   2. sz. óvoda:
   31
   3. sz. óvoda:
   20
   4. sz. óvoda:     9
- ebből 1 fő KFI (Kiemelt Figyelmet Igénylő), aki a SZB szakvéleménye 



   alapján  3 főnek számít
A beiratkozott gyermekeknél a napokban végzik a családlátogatásokat az óvónők.
Szakmai munka értékelése
A nevelőtestületünk által összeállított és elfogadott munkaterveink szerint dolgoztunk, az abban foglaltakat teljesítettük.
Tervezésünk, munkánk alapja a Pedagógiai Programunk - ezt igyekeztünk csoportjainkra, helyi sajátosságainkra építve megvalósítani. Valamennyi korcsoportban eljutottak gyermekeink az életkoruknak megfelelő érettségi szintre. Oktató-nevelő munkánkat színesítették a fakultatívan választható programok, néptánchoz - népi kultúrához való nevelés-szoktatás, valamint hitoktatásra is lehetőséget biztosítottunk óvodáinkban.
A mindennapi életet színesebbé tették a Művelődési Központban rendezett előadások, valamint az óvodában megtartott játékos, zenés délelőttök.
A köznevelési törvény előírásainak megfelelően elkészítettük az új Szervezeti és Működési Szabályzatunkat és a Házirendünket. Az óvodai nevelés országos alapprogramja is módosult, ennek megfelelően kell átdolgozni a Pedagógiai Programunkat. Jelenleg dolgozunk rajta, szeptember 1-től lesz hatályos.

Az óvodai nevelés országos alapprogramja szerint: „A gyermekek nevelése elsősorban a család joga és kötelessége, s ebben az óvodák csak kiegészítő szerepet játszanak.” 
Kollégáimmal együtt úgy érezzük, hogy a gyermekek nevelése egyre nagyobb arányban kerül ki a családokból az óvodába. A velünk szemben támasztott követelmények megnövekedtek, a szülők viszont egyre kevesebb tudatos figyelmet fordítanak a gyerekre.

Egyre nagyobb terhet ró ránk a magatartási problémák kezelése, ill. a fegyelmezés. Nehéz az olyan gyermeket fegyelmezni, akinek otthon mindent szabad. Általános tapasztalatunk az is, hogy a 3 éves gyerekek egyre önállótlanabbul jönnek óvodába. Sok gyereket etetni kell, meg sem próbálnak öltözni, vetkőzni. Amit régen egy óvodába lépő gyermek már megtanult a családban, azok nagy részének megtanítása most ránk hárul.

Minőségirányítási munka értékelése
PDCA-SDCA ciklus alkalmazása az évek folyamán rutinná vált.
Az idei évben nagyobb hangsúlyt kapott szervezeti kultúránk fejlesztése. Fő célunk volt a kiszámítható, folyamatos fejlődés biztosítása.  
A fejlesztéshez szükséges volt minőségi folyamataink szabályozása.

Folyamatainkat újragondoltuk és a meglévő szabályozásokat felülvizsgáltuk, rizikópontokat kerestünk. Klímavizsgálatok segítették az egységes gondolkodás kialakítását munkatársi közösségünkben.

Iskolaérettségi vizsgálatok

Óvodapedagógusaink a programunkban használt személyiséglapokkal mérik és követik nyomon a gyermekek fejlődését, óvodába érkezéstől egészen az iskolába menésig. Minden kisgyermekről fejlődési naplót vezetnek az óvónők, melyben évente két alkalommal rögzítik megfigyeléseiket. A célja, hogy útmutatást adjon a gyerekek fejlesztéséhez.
A nagycsoport végén minden iskolaköteles gyermekkel elvégezzük az iskolaérettségi vizsgálatot.
Nevelési Tanácsadóba az a gyermek kerül, ahol ellentmondás van a szülő és az óvónő között.
A korábbi évekhez képest változás, hogy nem nyilváníthattunk véleményt a Nevelési Tanácsadó felé az ún. befogadó nyilatkozat kiállításával vagy visszatartásával.
Az idén az összes túlkoros, 7 éves gyereket, akiket elküldtünk a Tanácsadóba – hogy legyen szakvéleményünk, amiből az iskola látja, hogy milyen probléma van a gyerekkel –, visszatartották.
Logopédiai ellátás
A logopédiai ellátás igen nehézkes volt ebben a nevelési évben. Szeptemberben megtörtént a gyermekek felmérése a Nevelési Tanácsadó által, igen sok gyermeknél regisztráltak problémát. Logopédus híján márciusig elmaradt a gyermekek fejlesztése. Ekkor kaptunk egy végzős logopédust, aki nagyon lelkiismeretesen végzi a fejlesztést.
Összesen 73 gyermekkel foglalkozik, tapasztalható eredménnyel, természetesen adott idő alatt elérhető javulási százalékkal.
Sajnos a szülők hozzáállása nem megfelelő, a logopédiai feladatok gyakorlását sokkal komolyabban kellene venniük, mert eredményt csak együttműködve érhetünk el.

SNI gyerekek fejlesztése
A 2012/13. tanévben egy gyermek fejlesztését látta el a kolléganő.  A fejlesztési tervben leírtak szerint, a gyermek aktuális mentális állapotát figyelembe véve történt a fejlesztés. A gyermek alapvetően jól kooperál, gondolati síkon fejlődött, általános tájékozottsága, szókincse bővült. Grafomotoros képessége gyenge, a fejlődés lassú ütemű. A következő évben a bizottság javaslatát követve folytatódhat a fejlesztés.

Iskolába való átadás
Az iskolába való átadást már év elejétől előkészítjük. Az iskolával, a leendő tanítónénikkel folyamatos és jó a kapcsolatunk. A tanító nénik többször eljönnek a gyerekekhez és mi is ellátogatunk az iskolába. A tanévzáró szülői értekezletre meghívjuk a tanító néniket, akik így ismerkednek a szülőkkel, valamint elmesélik, milyen módszerrel tanulnak, mire van szükség az első osztályban. A tanévnyitóra közösen viszik az óvodából a gyermekeket a tanító nénik és óvó nénik. Az ovisok kis műsorral mutatkoznak be az évnyitón.

Mire iskolába lépnek a gyerekek, már sokféle élmény éri őket az iskola részéről is, nem idegen környezetbe érkeznek.

Hiányzások

A rendszeres óvodába járásra, illetve az igazolatlan hiányzások következményeire minden év elején, a szülői értekezleten felhívjuk a tanköteles korú gyermekek szüleinek figyelmét. Óvodánk házirendjében is hangsúlyozottan szerepel ez a kötelesség.

Annak érdekében, hogy csökkentsük a hiányzásokat, felhívjuk telefonon vagy személyesen felkeressük a családot. A nem betegség miatti távolmaradás igazolására jól működik az idén bevezetett, füzetbe való bejegyzés. Hosszan tartó igazolatlan hiányzás miatt egy gyermeket kellett felszólítani.

Gyermek- és Ifjúságvédelmi munka

Óvodáinkban fokozatosan figyelemmel kísérjük a hátrányos helyzetű, halmozottan hátrányos helyzetű gyermekek szociális problémáit.
Intézményen belül közös összefogással próbáltunk segíteni bajba jutott családokon.


· ruha-, élelmiszer adományokkal

· munkahelykereséssel szülő számára

· életmóddal-, neveléssel-, közös tevékenységgel kapcsolatos beszélgetéssel

· tanácsadással segítjük a felzárkóztatást

Szülői értekezletek alkalmával kapnak tájékoztatást az érintettek az óvodáztatási támogatással kapcsolatos információkról. Az idén 11 gyerek részére kérte a szülő a támogatást, mindannyian megkapták. Az ingyenes és kedvezményes étkezést minden gyermek igénybe tudta venni.
A főállású anyaságon lévő szülők többsége igényelte gyermeke részére az egész napos ellátást.

            1.ó.

2. ó.

3., 4. ó.
Hátrányos



32

27
              35

     
Halmozottan hátrányos

  5

10

  14   

  
Óvodáztatási támogatás

  3

  6

    2    
                   
Veszélyeztetett


  1

  -

    -
A veszélyeztetett gyermek családjának életét folyamatosan figyelemmel kísérjük. Segítséget adunk életvezetésben, gyermeknevelés terén, ruha-, élelmiszergyűjtő akciókat szervezünk számára, édesapát segítettünk a munkahelyteremtésben.
Gyermekbalesetek

Gyermekbalesetünk nem volt a tanévben.
Munkaközösségek   
Szakmai munkaközösség

A minőségbiztosítási csoport által végzett felmérésekből kiindulva, ebben a tanévben a matematikai nevelést helyeztük a továbbképzés középpontjába.

Célul tűztük ki, hogy összegezzük az eredményes matematikai foglalkozások helyes módszereit, feltételeit.
Megtapasztaltuk, hogy legyen szó bármilyen matematikai tartalomról, megértését igazán csak játékos keret, játékos cselekedtetés biztosíthatja.

Ötleteket és elveket kaptunk a tanulási tevékenység újszerű szervezésére, ahol a gyermekek érdeklődése, aktivitása, és így fejlődése biztosított.

Megfogalmaztuk, hogy ha alkalmazott módszereink szabadságot biztosítanak a gyermeki gondolkodásnak, cselekvésnek akkor a gyermek saját érettsége szerint, örömmel vesz részt a tevékenységben.

Ezzel biztosítjuk számára a nyugodt tanulást, fejlődést.

A tapasztalatok tükrében a testület minden tagja sikeresen szervezheti a matematikai jellegű tevékenységeket.

Báb és színjátszó munkaközösség
Az év folyamán régebbi meséinket sokszor előadtuk saját óvodásaink és a szomszédos  települések kisgyermekeinek nagy örömére. Hosszabb, mozgalmasabb mesével a Csicsergő napra készültünk fel. A próbák, valamint a díszletek készítése, a mese előkészületei már januárban elkezdődtek. Kollégáim szabadidejük jelentős részét áldozták a nagyszabású mese színpadra vitelére. Májusban Kókán vendégszerepeltünk, ugyancsak ezzel a mesével.
Szinte már hagyomány, hogy farsangkor az óvónénik ismert mesék rögtönzött előadásával örvendeztetik meg a gyerekeket.

Énekkar
Tevékenységünket ebben a nevelési évben is folytattuk. Rendszeresen összejöttünk, ki-ki hozta a kedvenc dalát, saját ötletét, mellyel gazdagította repertoárunkat. Az idén szerettünk volna nagyobb hangsúlyt fektetni a pusztán csak a magunk örömére szolgáló éneklésre, kihasználva közösségformáló erejét, kedélyállapot javító mivoltát, de sajnos időhiány és egyéb elfoglaltságok miatt nem tudtunk annyiszor találkozni, ahányszor szerettünk volna. Megalakulásunk óta érezhetően közelebb kerültünk egymáshoz, jobban megismertük a különböző tagóvodákban dolgozó kolléganőinket. Természetesen ezután is szívesen veszünk részt községünk ünnepségein, kulturális eseményein, ha felkérnek minket.
Nyílt napok
Kiscsoportban nem tartottunk külön nyílt napot, hiszen egész szeptember, ill. a beszoktatás hetei alatt látogatható a csoport a szülők által.
A nagyobb csoportokban mindenhol voltak nyílt napok.
Ezeken a délelőttökön betekintést nyerhetnek a gyermekek óvodai tevékenységébe, megfigyelhetik a foglalkozásokat, a gyermekek részvételét, lehetőség nyílik a felmerülő kérdések megbeszélésére.

Egyre több csoportunkban tartanak adventi-karácsonyi készülődést, amelyen a szülőkkel közösen kézműveskednek a gyerekek.

Továbbképzések

Nevelőtestületünkből 1 fő Fejlesztő pedagógus végzettséget és szakvizsgát adó iskolarendszerű képzésben vett részt, június végén fog államvizsgázni.
Az idén nem volt normatív támogatás, így az utolsó féléves tandíját önerőből fizette. Szintén önerős, 30 órás továbbképzésen vett részt egy kolléganő, hogy teljesítse az előírt 120 órát.

Nyári szünet
1.sz. óvoda:   július 01  -  augusztus 02.

2.sz. óvoda:   július 22  -  augusztus 23.

3.sz. óvoda:   június 17 -  július 19.

4.sz. óvoda:   július 15  -  augusztus 19.

A központi óvodában elkezdődött az építkezés, június 17-től nem fogadhatunk ott gyereket.     A szőlősi óvodában akkor kezdődik a szünet, így átköltözünk oda. Augusztusban a sápi óvoda lesz nyári szüneten, ott tudjuk fogadni a sülyi gyerekeket. Az új év kezdése kicsit problémás lesz, mert a felújított új óvodába csak szeptember végén költözhetünk vissza, de reméljük, a végeredmény feledteti a nehézségeket.

Ünnepek, hagyományaink ápolása
Névadónk óta minden év márciusában megtartjuk a Csicsergő napot. Ez olyan alkalom, ahol a négy tagóvoda gyermekei szüleikkel együtt összegyűlnek a WAMK -ban.
Az idei összejövetel azért volt rendhagyó, mert most nem a gyerekek szerepeltek, hanem a felnőttek készültek nagyon szép meglepetéssel.
Az óvónőkből alakult színjátszó csoport 11 fő szereplővel előadta a Palacsintás király című darabot. A gyönyörű díszletekkel és jelmezekben előadott több mint félórás műsor elkápráztatta a gyermekeket és a velük érkező felnőtteket egyaránt.

Ezt megelőzően a szülők négy csapatot alkotva (4 tagóvoda), 6 fővel palacsintasütő versenyt szerveztek. Lelkesedésükkel, ügyességükkel könyvutalványokat nyertek óvodáiknak.
Az utalványt és a díszlet anyagköltségét alapítványunk finanszírozta. Az elkészített palacsintát a műsor végén a szereplők kínálták a közönség soraiban.
Végül az óvónők a gyermekek számára készített koronával királyfikká és királylányokká koronázták az apróságokat.

A művelődési központ kicsinek bizonyult, olyan sokan vettek részt. Jól érezték magukat a gyermekek, felnőttek egyaránt és várják a következő márciust.

Tárgyi feltételek

A működési költségvetésünk nagyon szoros volt, csak a legszükségesebb eszközök és elhasználódott berendezések pótlását tudtuk biztosítani. 
Most, hogy központi óvoda rendben lesz, látom, hogy milyen nagy szükség lenne a sápi és a szőlősi óvoda felújítására is. A nyílászárók egyformán rosszak mindkét épületben, sokat be kellett szögelni, mert másképpen nem zárhatók.

A sápi óvodában a gyermekmosdók elhasználódtak, a csempe leválik, a WC-ket elválasztó panelek rozsdásak, csúnyák. A gyermeklétszámhoz képest nagyon kevés a mosdók és WC-k száma. A szőlősi óvodában a tetőbeázás okoz állandóan gondot. Annyiszor volt már foltozva, hogy már csak teljes tetőcsere lenne a megoldás.
A fűtéskorszerűsítés, külső hőszigetelés és festés szintén mindkét épületre ráférne. 

És ezek csak a legnagyobb munkák, ezen kívül még sok-sok olyan „aprót” sorolhatnék, mint pl. az udvari játékok használódnak, felújításra várnak.

Őszintén bízom abban, hogy valamilyen megoldást talál a Fenntartó ezeknek az iszonyú kiadással járó munkáknak az elvégzésére.

A nyári karbantartási munkákat összegyűjtöttük és eljuttatjuk a karbantartó csoport vezetőjének.
Összegzés

Visszatekintve az elmúlt évre: mozgalmas, eredményes munkával teli évet zártunk. 
A kitűzött célok nagy részét elértük. 

Megköszönve az egész éves együttműködést, kérem a Tisztelt Képviselő-testületet a Csicsergő Óvoda éves beszámolójának elfogadására!
Kelt: Sülysáp, 2013. június 2.




 Bálint Sándorné  


                     
   Vezető óvónő

